open-index/open-wikipedia-markdown huggingface dataset:
The Saboteur

**The Saboteur** on Pandemic Studiosin kehittämä ja Electronic Artsin julkaisema toimintaseikkailupeli. 
Peli julkaistiin joulukuussa  Microsoft Windowsille, PlayStation 3:lle ja Xbox 360:lle. 

## Pelaaminen
Pelin päähenkilönä toimii irlantilainen Sean Devlin, joka natsi-Saksan miehityksen aikana liittyy Ranskan vastarintaliikkeeseen. Pelaajalla on käytettävissä lukuisia aseita, kuten dynamiittia, jolla on mahdollista tuhota muun muassa vihollisen tarkkailutorneja, tukiasemia, tykistöä ja rautateitä. Peli yhdistää toimintapelien ja hiiviskelypelien elementtejä: pelissä on esimerkiksi mahdollista joko hyökätä vartioidulle alueelle aiheuttamalla suuri kaaos tai varastaa vihollisen univormu ja soluttautua tukikohtaan. 

Pelin alussa pelimaailma on sävyltään mustavalkoinen, mutta pelaajan sabotoidessa vihollista sävy alkaa palautua normaaliksi. Tarinatehtävien lisäksi pelissä on lukuisia sivutehtäviä.

Pelin pääasiallisena pelialueena toimii Pariisi, mutta avoimen pelimaailman alueisiin kuuluu muun muassa myös länsi-Ranskan Le Havre ja Saksan Saarbrücken. Ranskalaisista maamerkeistä peli sisältää Eiffel-tornin.

## Vastaanotto
Peli sai IGN:n arvostelussa arvosanaksi 7.5/10.

## Ääninäyttelijät

## Lähteet

## Aiheesta muualla
* 
*
Andrea Reuter

**Andrea Mikaela Elisabet Reuter** (s.  1978 Helsinki) on pitkään Ruotsissa asunut suomenruotsalainen elokuvakriitikko ja hän on toiminut *[[Filmkrönikan]]*-televisio-ohjelman juontajana vuodesta 2007. Aikaisempina esityskausina hän on toiminut ohjelman vierailevana kriitikkona. Huhtikuusta 2009 alkaen Reuter on toiminut projektipäällikkönä Svenska Filminstitutetin ulkomaanosastolla. Hänellä on ollut oma elokuvaohjelma myös Ruotsin TV400-kanavalla. Andrea Reuter on kielitieteilijä Mikael Reuterin tytär. 

## Lähteet
Monzan katedraali

**Monzan katedraali** () on tärkein uskonnollinen rakennus Monzassa, lähellä Milanoa, Pohjois-Italiassa.

Katedraalin perusti 500-luvun lopussa langobardien kuningatar Theodelinda, joka oli naimisissa ensin Authariin  ja sitten Agilulfin kanssa. Se oli alkujaan vain kappeli kuninkaanlinnan läheisyydessä. Basilika rakennettiin vuoteen 603 mennessä. Siitä on jäljellä vain vähän tietoja, mutta tiedetään sen olleen kolmilaivainen ja palvelleen myös maallisia tarkoitusperiä kuten kunnallishallintoa. Kirkkoa laajennettiin 1300-luvulla.

## Lähteet

## Aiheesta muualla
Daugavpilsin rautatieasema

**Daugavpilsin rautatieasema**  () on Latvian toiseksi suurimmassa kaupungissa Daugavpilsissä (Väinänlinna) sijaitseva rautatieasema. Asema on Latvian rautateiden (Latvijas dzelzceļš, LDz) tärkeimpiä henkilö- ja rahtiliikenteen kauttakulku- ja risteysasemia.

Daugavpilsin matkustajaliikenteen aseman ja kaupungin ratapihojen kautta kulkee huomattava osa Latvian kansainvälisestä henkilö- ja rahtiliikenteestä. Kaupungin kautta kulkee henkilöliikenteen junia Venäjälle, Valko-Venäjälle ja Liettuaan. 

## Keskeisimmät kaukojunien reitit Daugavpilsistä

* Länsiluoteeseen Krustpilsiin. Siellä reitistö jakautuu länsiluoteeseen kohti Riikaa vievään rataan sekä eteläisempään, Jelgavaan kautta Klaipėdan ja Liepājan satamakaupunkeihin jatkavaan, lähinnä rahtiliikenteen käyttämään rataan.
* Pohjoiskoilliseen Rēzekneen, jossa raiteet risteävät. Junat voivat jatkaa yhä pohjoiskoilliseen raja-asema Kārsavaan, josta edelleen Venäjän Pihkovaan ja Pietariin). Toinen rata saapuu lännestä Rēzekneen ja jatkaa Zilupen raja-aseman kautta itään Venäjälle.
* Daugavpilsistä itään vievä rata jatkaa Indran raja-aseman jälkeen Valko-Venäjän pohjoisosiin Polatskin kautta Vitsebskin ja eteenpäin. Kesäkaudella 2011 Minskin menevät junat kääntyvät Polatskista Maladzetšnaan, josta ne jatkavat kohti Valko-Venäjän pääkaupunkia.
* Neljäs myös matkustajaliikenteen käyttämä rata vie Daugavpilsistä etelälounaaseen. Kurcumin raja-aseman jälkeen junat jatkavat Liettuan Ignalinaan ja Vilnaan.

## Lähteet

## Aiheesta muualla

* Liettuan rautateiden reittihaku  (litrail.lt)
* Aikatauluhaku Daugavpilsin asemalle  (poezda.net)
* Baltian  rataverkon kartta 
* Latvian rataverkon kartta ja kattava interaktiivinen kuvagalleria rataosuuksia klikkaamalla  (railwayz.info) 
* Daugavpilsin aseman töihin ja historiaan liittyviä valokuvia 
*
Arioald

**Arioald** oli langobardien kuningas Italiassa vuosina 626–636. Hän oli Torinon herttua, joka nai prinsessa Gundebergan, kuningas Agilulfin ja kuningatar Theolindan tyttären. Arioald syrjäytti ylimystön tuella hulluksi tulleen edeltäjänsä Adaloaldin.

Arioald oli areiolainen, joka ei hyväksynyt katolilaisuutta. Hän pyrki palauttamaan areiolaisen uskon langobardien kuningaskuntaan. Tultuaan kuninkaaksi hän lukitsi vaimonsa luostariin ja syytti tätä salajuonesta yhdessä Friulin herttuan Tassonin kanssa. Ainoat tallennetut sotansa hän kävi avaareita vastaan. Hänen seuraajansa oli Rothari.

## Lähteet
Dead Calm – rasvatyyni

**Dead Calm – rasvatyyni** on vuonna 1989 ensi-iltansa saanut trillerielokuva, jonka pääosissa esiintyvät Sam Neill, Nicole Kidman ja Billy Zane. Elokuva kertoo avioparista, joka ottaa venereissulla kyytiinsä psykopaatiksi paljastuvan miehen.

Elokuva perustuu Charles Williamsin samannimiseen romaaniin.

*[[The New York Times]]in* kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. *[[Elitisti]]n* elokuva-arviossa *Dead Calm – rasvatyyniä* luonnehditaan yhtä tärkeäksi kuin mitä tahansa 1950–1960‑lukujen hitchcockilaista klassikkoa.

## Lähteet
Folkia AS

**Folkia AS** on norjalainen rahoituskonserni, joka harjoittaa rahoitusliiketoimintaa Norjassa, Ruotsissa, Tanskassa, Suomessa sekä Virossa. Suomessa ja Virossa konsernin liiketoiminta tapahtuu ainoastaan Monetti-tuotemerkillä. Folkian Suomen tytäryhtiö Monetti Oy sulautui vuonna 2010 norjalaiseen emoyhtiö Folkia AS:n. Ruotsissa Folkia AS myöntää kulutusluottoja sekä muita rahoituspalveluita yksityishenkilöille Frogtail-tuotemerkillä. 

Folkia AS on Norjan lainsäädännössä tarkoitettu luotto- ja rahoituslaitosliiketoimintaa harjoittava yritys, joka toimii Norjan Finanssivalvonnan alaisuudessa. Norjan valtiovarainministeriö on myöntänyt yritykselle sekä luotto- että rahoituslaitostoimiluvan. Sanotun toimiluvan yhtenä ehtona on mm. 5 miljoonan euron minimiosakepääoma.  

Folkia AS -rahoituskonsernilla on noin 50 työntekijää ja konsernin liikevaihto vuonna 2014 oli yli 110 miljoonaa NOK.

## Aiheesta muualla
* https://folkia.no/
* https://www.frogtail.se/
* http://www.hs.fi/paakirjoitukset/a1420344259766
* http://www.hs.fi/talous/artikkeli/Pikavipeille+suunnitellaan+kulukattoa/1135267584119
Toivo (kuunari)

**Toivo** oli suomalainen kolmimastoinen kuunari, joka katosi Oulusta lähdön jälkeen. 

## Alkuvaiheet
*Toivo* rakennettiin vuonna 1833 Kuivaniemessä. *Toivo* laivan nimenä on ollut hyvin yleinen. Laiva oli kolmimastoinen tasasaumainen puuparkki, jonka kantokyky oli 50 lästiä. Aluksessa ei koskaan käytetty konevoimaa. Laivaa korjattiin vuonna 1843 Oulussa. Laivan kotisatama oli aluksi Kemin pitäjässä vuosina 1838–1847, jolloin sen omisti kauppias Johan Hårdh, ja hänen perikuntansa omisti sen vuosina 1848–1849. Carl Erik Junnelius, oululainen laiva- ja tervaporvari, osti aluksen omistukseensa vuosiksi 1850–1853, jolloin sen kotipaikaksi tuli Oulu. Kapteeneina laivalla ovat olleet A. W. Ramberg (1833–1836 sekä 1837), Nils Nyström (1836), Petter Bäck (1838–1841 sekä 1842), Peher Petrell (1841–1847), Carl Junnelius (1848 sekä 1853), Sven Andersson (1848), Lars Neuman (1849), Daniel Grönmark (1849–1850), C. G. Rysselin (1850), J. J. Ömanson (1851), Johan Byström (1853) ja Jonas Neuman (1853). *Toivo* teki etupäässä matkoja Tukholmaan, Kööpenhaminaan, Lyypekkiin ja Pietariin. Talvisin alus oli riisuttuna.

## Onnettomuus
*Toivo* katosi miehistöineen Oulun satamasta lähdön jälkeen 12. syyskuuta 1853. Laiva lähti satamasta etelää kohti. Onnettomuushetkellä laivassa oli kuusihenkinen miehistö ja kapteenina Jonas Neuman. Laivan kohtalo jäi selvittämättä. 

## Lähteet
Jalo (priki)

**Jalo** oli Oulussa vuonna 1857 valmistettu kauppa-alus, tyypiltään priki.

## Alkuvaiheet
*Jalon* pituus oli 93,3 ja leveys 27,5 jalkaa. Aluksen uppouma oli 120 lästiä.  Alus oli vakuutettu vuonna 1859 Suomen merivakuutusyhdistyksessä 12.500 hopearuplasta ja vuonna 1863 24.000 markasta. Laivan omistajina toimi huosina 1857-1866 yhtiö (yhtiön asiakirjat tuhoutuneet, joten nimi ei käy selville), jonka osakkaina olivat laiva- ja tervaporvari Carl E. Junnelius (1857-1860), H. E. Höckert, C. H. Messman, Karl Ranberg ja C. G. Lundman. Alus kuljetti pääasiallisesti tervalasteja Oulusta. Kapteeneina toimivat:  A. J Jessberg (1857-1858) , Nils G. Pettersson (1859-1860), Alex Strad (1860-1864) ja J. A. Boman (1864-1866). Alus myytiin vuonna 1866 Kööpenhaminassa 24 tuhannen markkan kauppasummasta 

## Matkoja
Historian aineistoista käyneet ilmi seuraavat matkakohteet:
* 1857-1859: Lontoo ja kotimaan satamat 
* 1860-1861: Bimbsy, Konstantinopoli, Odessa, Queenstown, Lontoo,  Swansea
* 1862: Marseille, Konstantinopoli ja Kööpenhamina
* 1863-1864: Cardiff ja Liverpool 
* 1865: Bristol ja Kööpenhamina
* 1866: Cardiff, Barcelona, Torrevieja ja Kööpenhamina (missä laiva myytiin samana vuonna).

## Lähteet
Veljet (priki)

**Weljet** oli suomalainen Oulussa rakennettu priki, joka haaksirikkoutui 26. syyskuuta 1852 ensimatkallaan myrskyssä Pohjanlahdella Uumajan edustalla, Gaddan- eli Gaddsnytan-nimisen saaren kohdalla. Laivan miehistö selviytyi onnettomuudesta.

Priki lähti heinäkuussa 1852 Oulusta ensimmäiselle matkalleen kohti englantilaista Hullin kaupunkia lastinaan noin 83 lästiä tervaa. Paluumatkalla myrsky yllätti laivan Merenkurkussa, ja se haaksirikkoutui. Laivalla oli ollut ennen onnettomuustilannetta kapinahenki päällä. Miehistön käyttäytyminen onnettomuustilanteessa aiheutti Oulun Merimieshuoneen asiamiehen onnettomuustutkinnassa muistutuksia miehistön merimiespasseihin. Osa miehistä asetettiin syytteeseen uppiniskaisuudesta ja tottelemattomuudesta. Onnettomuushetkellä laivan kapteenina oli Carl E. Junnelius ja perämiehenä Adolf Ingman.

## Lähteet
Viittä vaille voittajaluokkaa

**Viittä vaille voittajaluokkaa** on Helena Meripaaden 2004 julkaistu romaani. Kirja *[[Koirahullun päiväkirja]] *-sarjan viides kirja.

## Lähteet
* Fennica Viitattu 8.8.2011
* Kirjasarja netissä Viitattu 8.8.2011

## Aiheesta muualla
* Kirjasarja netissä
Aripert

**Aripert** myös **Aripert ensimmäinen** oli Lombardian kuningas vuosina 652–661 Italiassa. Hänen isänsä oli Gundoald, Astin herttua. Aripert rakennutti Ticinoon basilikan, johon hänet ja hänen jälkeläisensä on haudattu. Aripertin vaimon nimi ei ole tiedossa, mutta he saivat kolme lasta:
* Perctarit
* Godepert
* tytär, jonka nimeä ei tiedetä.

## Lähteet
Heteroseksismi

**Heteroseksismi** viittaa asenteiden, ennakkoluulojen ja syrjinnän järjestelmään, jota jotkut heteroseksuaaliset ihmiset kohdistavat toisiin ihmisiin heidän seksuaalisuutensa ja ihmissuhteidensa perusteella. Heteroseksismi on usein yhteydessä vihaan, väheksyntään ja homofobiaan sekä voi pitää sisällään kiusaamista ja homovastaisia hyökkäyksiä.

Suomalaisen FinnQueer-verkkoaikakauskirjan mukaan heteroseksismi on syrjintäideologia, joka rinnastuu seksismiin, rasismiin ja fundamentalismiin.

Heteroseksismi on paljon yleisempää kuin homofobia. Vuonna 1997 tehdyssä kyselytutkimuksessa sosiaalityöntekijöistä 10 prosenttia oli homofobisia, mutta heteroseksistisiä heistä oli enemmistö.

## Kuvaus
### Ylivertaisuuskuvitelma
Heteroseksismi voi sisältää ennakko-oletuksen, että kaikki muut ihmiset ovat heteroseksuaaleja tai että eri sukupuoleen kohdistuva kiinnostus ja ihmissuhteet ovat ainoa normi, ja että ne ovat siten ylivertaisia muihin verrattuna.
Seksuaalisesta suuntautumisesta riippumatta ihmiset voivat pitää tällaisista asenteista ja ennakkoluuloista kiinni.

### Sisäistetyn homofobian aiheuttaminen
Heteroseksistiset asenteet ja ennakkoluulot voivat muodostaa myös osan sisäistettyä vihantunnetta omaa seksuaalista suuntautumista kohtaan (sisäistetty homofobia). Sisäistetty homofobia tarkoittaa sitä, että seksuaalivähemmistöön kuuluva yksilö on omaksunut ympäristön heteroseksistiset asenteet ja se voi johtaa alentuneeseen itsetuntoon ja itsetuhoisuuteen.

### Sortotoimet yhteiskunnallisessa elämässä
Heteroseksismi syrjintänä pitää homomiehiä, lesboja, biseksuaaleja tai muita seksuaalivähemmistöjen edustajia toisen luokan kansalaisina kun kyseessä ovat erinäiset lailliset oikeudet ja kansalaisoikeudet, mahdollisuudet liike-elämässä ja yhteiskunnallinen tasa-arvo monissa maailman yhteiskunnissa. Heteroseksismiin liittyy myös poikkeamisella perusteltua homopoikien ja lesbotyttöjen kiusaamista sekä homovastaisia hyökkäyksiä, jotka perustuvat vihaan.

## Katso myös
*Heteronormatiivisuus

## Lähteet
Korfball kesäolympialaisissa 1928

**[[Korfball]]** järjestettiin näytöslajina **[[kesäolympialaiset 1928|vuoden 1928 kesäolympialaisissa]]** 6. elokuuta. Vastakkain otteli kaksi alankomaalaista joukkuetta, punamustat ja punavalkoiset. Kummassakin joukkueessa oli 12 pelaajaa, joista naisia oli kuusi, kuten myös miehiäkin. Hyökkääjiä, keskikenttäpelaajia ja puolustajia oli jokaista kummassakin joukkueessa neljä.

## Joukkueet

### Punamustat
*Puolustajat:
**C. Cohen
**E. Eggink
**A. Hendriksen
**M. Klijn

*Keskikenttäpelaajat:
**K Gruys
**J. de Koning
**A. Krelage
**A. Madsen

*Hyökkääjät:
**H. Gerding (Kapteeni)
**F. Hendriksen
**H. Venema
**L. Wagenvoort

### Punavalkoiset
*Puolustajat:
**B Dorsman
**J. van der Geest
**A. Vaandrager
**D. Richel

*Keskikenttäpelaajat:
**M. Klamer
**L. Looy
**G. Storm
**M. Trupp

*Hyökkääjät:
**M ´t Hart.
**G. de Mey (Kapteeni)
**G. Voordenberg
**C. Wedemeyer

## Lähteet
*The ninth olympiad being the offical report of the olympic games of 1928 celebrated at Amsterdam , sivut 895–898
Bergen Group

**Bergen Group** on norjalainen meriteollisuuskonserni. Se toimii laivanrakennus- sekä offshore-teknologian aloilla. Bergen-konsernin päämaja sijaitsee Bergenissä Norjassa ja sillä on noin 1&nbsp;900 työntekijää. Bergen Group ASA on noteerattu Oslon pörssissä vuodesta 2008.

## Aiheesta muualla
* http://www.bergengroup.no/
Rodoald

**Rodoald** oli Lombardian kuningas Italiassa, joka nousi valtaistuimelle isänsä Rotharin jälkeen vuonna 654. Hänen sanottiin olleen irstas, ja hänet salamurhasi vuonna 653 erään hänen rakastajansa aviomies. Aripert valittiin katolisen kirkon tuella Rodoaldin seuraajaksi.

## Lähteet
Merkitty (Yön talo 1)

**Merkitty** () on yhdysvaltalaisen P. C. Castin romaani. Teos on julkaistu suomeksi Annika Eräpuron kääntämänä, Otavan kustantamana 2010.

## Tietoa kirjasta
Kirjan päähenkilö on Zoey Redbird, joka tulee merkityksi, eli hänen otsaansa ilmestyy sinertävä puolikuun merkki, joka tarkoittaa sitä, että hänestä on tulossa vampyyri ja hänen on muutettava vampyyrien sisäoppilaitokseen. Siellä hän vaihtaa mm. sukunimensä ja aloittaa kuin puhtaalta pöydältä.

Zoeyn mummo on hyvänä tukena kaiken keskellä, vaikka vanhemmat eivät ole. Zoeyn äiti ei ota asiaa hyvin vastaan, vaan on kutsumassa manaajat ennen kuin Zoey kerkeää karata. Hän menee mummonsa luokse josta matkaa sisäoppilaitokseen (yön taloon).

Muutoksesta selviävät muuttuvat aikuisiksi vampyyreiksi, jolloin heidän otsassaan olevat merkkinsä täyttyy, ja kasvoihin tulee hieman outoja tatuointeja.

Zoey ei ole kuitenkaan ihan tavallinen tulokas, sillä hänet on merkinnyt jumalatar, josta kertoo otsan kuunsirppitatuoinnin täysin sinertävänä hohtava väri, kun muilla väriä ei ole näkyvissä.

## Lähteet

## Aiheesta muualla
* Vesa Sisättö: Ihquja vampyyreja! Helsingin sanomat 23.5.2010.
*Yön talo -kirjasarjan viralliset kotisivut 
*P. C. Castin kotisivut
Pyörätuolikelaus kesäolympialaisissa 1988

**[[Pyörätuolikelaus]]** järjestettiin näytöslajina **[[kesäolympialaiset 1988|vuoden 1988 kesäolympialaisissa]]**. Mukana oli 16 osanottajaa, joista miehiä ja naisia kumpiakin oli kahdeksan. Tapahtumia oli kaksi. Tämä oli ensimmäinen ja toistaiseksi ainoa kerta kun laji oli mukana olympialaisten ohjelmassa.

## Tulokset

## Lähteet
Nanchangin tähti

**Nanchangin tähti** () on maailman kolmanneksi korkein maailmanpyörä. Se on korkeudeltaan 160 metriä. Nanchangin tähti sijaitsee Nanchangin kaupungissa Kiinan kansantasavallassa. Maailmanpyörä avattiin yleisölle toukokuussa 2006. Maailmanpyörän rakentaminen maksoi 57 miljoonaa Kiinan yuania.

## Lähteet

## Aiheesta muualla
Worlds Torn Asunder

**Worlds Torn Asunder** on yhdysvaltalaisen thrash metal -yhtye Warbringerin kolmas studioalbumi, joka julkaistiin 27. syyskuuta 2011. Albumin ensimmäinen single *Living Weapon* julkaistiin 25. heinäkuuta 2011.  

## Kappaleet

# 
# 
# 
# 
# 
# 
# 
# 
#  (instrumentaali) 
# 

## Arvostelut
* Blistering: 
* Imperiumi: 7/10
* Kaaoszine: 7/10
* Revolver: 

## Lähteet

## Aiheesta muualla
* 
*
Jalkaväkirykmentti 44 (jatkosota)

**Jalkaväkirykmentti 44** (**JR 44**) oli jatkosodan alussa Hämeenlinnassa ja sen ympäristössä perustettu jalkaväkirykmentti. Rykmentti kuului 5. divisioonaan.

## Perustaminen
*Esikunta ja Esikuntakomppania Hämeenlinnassa ja Tuuloksessa
*I Pataljoona (I/JR 44) Hattulassa, Rengossa ja Tyrvännössä
*II Pataljoona (II/JR 44)
**Esikunta Pälkäneellä
**4. komppania Hauholla
**5. komppania Hauholla
**6. komppania Luopioisissa
**Kranaatinheitinjoukkue Pälkäneellä
**2. konekiväärikomppania Hauholla
*III Pataljoona (III/JR 44) Padasjoella, Kuhmoisissa ja Luopioisissa
*13. Komppania eli kranaatinheitinkomppania (13./JR 44)
*14. Komppania eli tykkikomppania (14./JR 44)
*Kolonna (Kol./JR 44)

Puolustusvoimien materiaalitilanne oli jatkosodan alkaessa huomattavasti parempi kuin talvisodan alussa, mutta aivan kaikilta osin rykmentin määrävahvuuksia ei silti saavutettu.

## Komentajat
*Everstiluutnantti Yrjö Tuompo 18.6.1941 – 4.10.1941
*Jääkärimajuri (19.12.1941 jääkärieverstiluutnantti) Eino Polón 4.10.1941 – 16.1.1942
*Everstiluutnantti (14.8.1942 eversti) Yrjö Tuompo 16.1.1942 – 14.4.1943
*Everstiluutnantti (23.6.1944 eversti) Toivo Elomaa 14.4.1943 – 5.7.1944 (kaatui)
*Everstiluutnantti Ilmari Rytkönen 5.7.1944 – 30.12.1957

## Lähteet
*Kirjokallio, R. K.: JR 44:n II Pataljoonaan historiikki ajalta 18.6.41-1.2.42 Hauhon-Luopioisten Reserviupseerikerho 1954 Hämeenlinna
*http://www.axishistory.com/index.php/axis-nations/finland/army/42-finland-army/finland-regiments/134-infantry-regiment-44-finland

## Aiheesta muualla
*  (JR44/I/3. komppanian historiikki, Tiivistelmä teoksesta , Viitattu 1.5.2012)
P. C. Cast

**Phyllis Christine Cast** (s. 1960 Watseka, Illinois) on yhdysvaltalainen fantasiakirjailija. Hänet tunnetaan muun muassa Yön talo -kirjasarjasta, jota kirjoittamisen hän aloitti tyttärensä Kristin Castin kanssa vuonna 2005. P. C. Castiltä on suomeksi julkaistu myös Partholon-trilogia.

## Yön talo (House of Night) -sarja
# Merkitty, Yön talo 1 (2010) - *Marked (2007)*
# Petetty, Yön talo 2 (2010) - *Betrayed (2007)*
# Valittu, Yön talo 3 (2011) - *Chosen (2008)*
# Piinattu, Yön talo 4 (2011) - *Untamed (2008)*
# Vainottu, Yön talo 5 (2012) - *Hunted (2009)*
# Lumottu, Yön talo 6 (2012) - *Tempted (2009)*
# Kahlittu, Yön talo 7 (2013) - *Burned (2010)*
# Vapautettu, Yön talo 8 (2013) - *Awakened (2011)*
# Määrätty, Yön talo 9 (2014) - *Destined (2011)*
# Salattu, Yön talo 10 (2014)- *Hidden (2012)*
# Paljastettu, Yön talo 11 (2015)- *Revealed (2013)* 
# Pelastettu, Yön talo 12 - *Redeemed (2014)* (2016)

## House of night Other World (Yön talo Tuon puoleinen)
Jatkoa Yön talo -sarjalle. Sijoittuu vuoden Pelastettu-kirjan jälkeen. Ei ole suomennettu.

# Loved (2017) Rakastettu
# Lost (2018) Kadotettu
# Forgotten (2019) Unohdettu

## Partholon-trilogia
Kirjasarja julkaistiin alun perin Britanniassa. Sarja kertoo Shannon Parkerin, oklahomalaisen äidinkielenopettajan elämästä. Parker siirtyy Partholoniin, joka on kuin peilikuva hänen todellisesta maailmastaan. Partholon on täynnä intohimoa, taikuutta ja kentaureja.
# Jumalattaren valittu (2010) - *Divine By Mistake* (2006)
# Valittujen taisto (2010) - *Divine By Choice* (2006)
# Valontuoja (2010) - *Divine By Blood* (2007)
# Elphamen valinta (2012) - *Elphame's Choice* (2004)
# Brighidin matka (2012) - *Brighid's Quest* (2005)

## Aiheesta muualla
* 
* P. C. Castin viralliset kotisivut
Neuvostojen kommunismi

**Neuvostojen kommunismin** pääperiaatteita ovat sen vastakohtaisuus leninististen aatteiden mukaisen demokraattisen sentralismin ja puolueen käsittämisen vallankumouksen etujoukkona ja sen väite, että työpaikoilla syntyvät demokraattiset työläisten neuvostot ovat työväenluokan luonnollinen järjestäytymis- ja hallinnoimistapa. Neuvostojen kommunismi on myös vastakohtaista sosiaalidemokratialle, koska se ei kannata reformismia eikä parlamentarismia. Jotkin neuvostojen kommunismin ajatukset ovat saaneet vaikutteita anarkosyndikalismilta.

## Katso myös
*Valtiososialismi
Piinattu (Yön talo 4)

**Piinattu** () on yhdysvaltalaisen P. C. Castin & Kristin Castin romaani. Teos on julkaistu suomeksi Inka Parpolan kääntämänä, OTAVAn kustantamana 2011.
Piinatussa Zoey Redbird ystävystyy yhä enemmän Afroditen kanssa, joka auttoi Stevie Raeta. Afrodite on kuitenkin nyt ihminen, mutta näkee silti näkyjä. Zoey tutustuu mestarilliseen jousiampujaan, James Starkiin, jolla on uskomaton kyky. Stark kuitenkin kuolee, ja Zoey toivoo hänen muuttuvan epäkuolleeksi.

## Lähteet
Viikonloppuisä (albumi)

**Viikonloppuisä** on suomalaisen Reijo Kallion studioalbumi vuodelta 1980.

Albumi jatkoi nimikappaleensa osalta Reijo Kallion edellisen albumin *[[Yksinäinen]]* aloittamaa teemaa. Uudenlaiset iskelmät, joissa tarkasteltiin arjen ongelmia etenkin joutilaiksi jääneiden miesten näkökulmasta, olivat nousseet suosioon 1970-luvun lopun lamavuosina, joita leimasivat työttömyys, maaltamuutto ja siirtolaisuus Ruotsiin. Tämä oli näkynyt konkreettisesti *Yksinäinen*-albumin valtavana, liki 100&nbsp;000 kappaleen myyntimenestyksenä.

*Viikonloppuisä*-albumin nimikkokappaleen aiheena on avioero ja se kuvaa eronneen isän ikävää lapsiaan kohtaan. Sanoittaja Chrisse Johansson kertoi saaneensa aiheen lauluun erään ystävänsä elämäntilanteesta ja antaneensa sille aluksi nimen *Viikonloppuäiti*. Laulu oli ennen levytystä ollut valmiina jo yli kaksi vuotta ja Johansson oli ehtinyt tarjota sitä usealle levy-yhtiölle. Laulun oli alun perin säveltänyt Veikko Juntunen, mutta levylle päätyi toinen, Jukka Kuoppamäen versio. Albumin suurimmaksi hitiksi nousi kuitenkin *Suvivalssi*, joka oli raahelaisen harrastajamuusikon, päätoimisesti TVH:n kuorma-autonkuljettajana työskennelleen Reijo Lumisalmen käsialaa. Lumisalmen kynästä oli syntynyt myös Reijo Kallion aiempi suurhitti *Yksinäinen*. 

## Kappaleet
# 
# 
# 
# 
# 
# 
# 
# 
# 
# 
# 
# 

## Lähteet
Ruotsalainen voimistelu kesäolympialaisissa 1948

**[[Ruotsalainen voimistelu]]** järjestettiin näytöslajina **[[kesäolympialaiset 1948|vuoden 1948 kesäolympialaisissa]]**. Lajissa järjestettiin kaksi näytöstapahtumaa, toinen lauantaina 7. elokuuta ja toinen perjantaina 13. elokuuta. Tapahtumiin otti osaa 200 miestä ja 200 naista Svenska Gymnastikförbundetista. Tarkoituksena oli näyttää kuinka ruotsalaisen Pehr Henrik Lingin kehittelemä voimistelumuoto auttaa terveyteen ja elämänlaatuun. Tämä oli ensimmäinen ja toistaiseksi viimeinen kerta kun laji oli mukana olympialaisten ohjelmassa.

## Lähteet
*The XIV Olympiad 1948 London , sivut 717–718
Rasmus Juell

**Rasmus Juell** (s. 25. helmikuuta 1991 Oslo) on norjalainen jääkiekkoilija, pelipaikaltaan keskushyökkääjä. Hän pelaa tällä hetkellä Morassa. Hän oli ennen kautta 2011–2012 koeajalla Mestis-seura KooKoossa.

## Lähteet
*
FBReader

**FBReader** on sähköisten kirjojen lukija, jonka on kehittänyt Geometer Plus LLC. Yritys sijaitsee Venäjällä, Pietarissa. FBReader tukee muun muassa seuraavia e-kirjojen tiedostomuotoja: fb2, mobi, html, chm, rtf, plucker ja EPUB. PDF-tiedostomuodolle on tuki ohjelman premium android versioissa, sekä ilmaiseen versioon sen saa lisättyä liitännäisen avulla. Tuki PDF-tiedostoille puuttuu muilta alustoilta. Kirjojen lukeminen onnistuu suoraan myös zip, tar, gzip ja bzip2-muotoihin pakatuista tiedostoista. FBReader on saatavilla Windowsille, Linuxille, Androidille sekä useille muille alustoille.

## Lähteet
Karolina Eskelin

**Karolina Sidonia Eskelin ** (3. huhtikuuta 1867 Helsinki – 6. marraskuuta 1936 Helsinki) oli ensimmäinen nainen, joka väitteli Suomessa tohtoriksi (1895). 

Eskelinin vanhemmat olivat merikapteeni Nikolai Eskelin ja Sidonia Antoinetta Boberg. Hän toimi ensin liikeapulaisena opiskellen samaan aikaan Helsingin ruotsalaisessa tyttökoulussa. Ylioppilaaksi hän valmistui 1885. Hän sai erivapaudella opiskeluoikeuden Keisarillisessa Aleksanterin-Yliopistossa. Filosofian kandidaatiksi hän valmistui 1888 ja lääketieteen lisensiaatiksi 1895. Samana vuonna hän väitteli ensimmäisenä naisena Suomessa lääketieteen ja kirurgian tohtoriksi. Hänen väitöskirjansa nimi oli *Studier öfver tarminvagination*.

Eskelinillä oli yksityissairaala Tampereella 1900–1903 ja Helsingissä 1907–1917 (Sanitas). Vuosina 1903–1905 ja 1912 hän toimi lääkärinä amerikansuomalaisten parissa. Hänen pitkäaikainen elinkumppaninsa oli Hanna Charlotta Maria Cederholm (1869–1942) suomenruotsalainen piirustuksenopettaja, taiteilija ja kirjailija.  

Eskelin julkaisi terveyden ja sairaanhoidon alalta muutamia yleistajuisia teoksia, kuten *Henkilökohtaisesta terveydestä* (1927), ja sairaanhoitajien oppikirjan *Gynegologinen sairashoito* (1924, ilmestyi suomeksi ja ruotsiksi). Hän toimitti *Kotilieden lääkärikirjan*  1929, joka ilmestyi aikojen kuluessa kymmenenä painoksena.

## Lähteet

## Aiheesta muualla
* Kuka kukin oli, Wikisource
Sydämeni ääni

**Sydämeni ääni** on suomalaisen Reijo Kallion seitsemäs studioalbumi vuodelta 1984.

## Kappaleet
; A-puoli
#
#
#
#
#
#
#

; B-puoli
#
# 
# 
# 
# 
# 
# 

## Tekijät
### Muusikoita
*Marjo-Riitta Kervinen – taustalaulut (1, 2, 7, 9)
*Martti Metsäketo – taustalaulut (”Jos vielä kyyneleet kuivata voisin”)
*Irina Milan – taustalaulut (2, 7, 9)
*Irma Tapio – taustalaulut (1, 8)
*Markku Johansson – todennäköisesti kosketinsoittimet (”Olet kulta jota rakastan”)
*Kari Litmanen – kosketinsoittimet (2–9, 13, 14)
*Peter Lerche – kitarat (1, 8)
*Heikki Laurila – kitarat (3–6, 9, 12–14)
*Heikki Annala – bassokitara (”Ei ruusut tietäni peittäneet”)
*Ari Kataja – bassokitara (1, 8)
*Jari-Pekka ”Jartsa” Karvonen – rummut ja lyömäsoittimet (1, 8)
+
*Heikki Hämäläinen ja Jorma Ylönen – viulut (2, 9, 12, 13)
*Mikko Pesonen ja Seppo Rautasuo – viulut (2, 9, 13)

### Tuotanto
*Studio Brushane / Martin Brushane – äänitys (1–9, 12–14)
*MTV-studiot / Per Wallenius ja Jorma Hämäläinen – äänitys (”Puhuin sulle tunteistain”)
*MTV-studiot / Jorma Hämäläinen – äänitys (”Sulle tahtoisin kaiken antaa”)
*Erik Uddström – valokuvat
*Jorma ”Joppe” Auersalo – ulkoasu

## Lähteet

## Aiheesta muualla
*''Sydämeni ääni'' Spotify-suoratoistopalvelussa
Jumalattaren valittu

**Jumalattaren valittu** () on yhdysvaltalaisen P. C. Castin romaani. Teos on julkaistu suomeksi Eeva Koskimiehen kääntämänä ja Harlequinin kustantamana 2010.

## Lähteet
São Paulon taidemuseo

**São Paulon taidemuseo** (, *MASP*) on taidemuseo São Paulon kaupungissa Brasiliassa. Se on yksi Brasilian ja koko Latinalaisen Amerikan kuuluisimmista ja merkittävimmistä museoista.

São Paulon taidemuseon perusti vuonna 1947 yrittäjä ja mesenaatti Assis Chateaubriand, joka kutsui italialaisen taidekauppiaan ja kriitikon Pietro Maria Bardin johtamaan uutta museota ja täämn vaimon Lina Bo Bardin suunnittelemaan uuden museon arkkitehtuuria ja näyttelyitä.

Museo sijaitsi alkujaan Diários Associadosin päämajassa, mutta museolle valmistui Avenida Paulistalle oma rakennus vuonna 1968. Uudisrakennus oli tarpeen, jotta taidemuseo pystyi laajentemaan kokoelmiansa. Rakennuksen suunnitteli Lina Bo Bardi. Hän suunnitteli rakennukseen myös poikkeuksellisen näytteillepanon, sillä maalaukset asetettiin lasipaneelihin, jotka vaikuttivat leijuvan ilmassa. Pietro Maria Bardi johti museota 1990-luvulle asti, ja hän säilytti alkuperäisen järjestelyn. Hänen seuraajansa kuitenkin siirtyivät käyttämään tavallisempaa tapaa ja siirsivät taulut seinille.

## Lähteet

## Aiheesta muualla

*São Paulo Museum of Art
Matthew Bomer

**Matthew Staton ”Matt”** **Bomer** (s. 11. lokakuuta 1977 Webster Groves, Missouri) on yhdysvaltalainen elokuva-, teatteri- ja televisionäyttelijä.

Vuodesta 2009 alkaen Bomer on esittänyt huijari Neal Caffreyta USA Networkin televisiosarjassa *[[Kovat kaulassa]]*. Aikaisemmin Bomer esitti Bryce Larkin -nimistä sivuhahmoa NBC:n televisiosarjassa *[[Chuck (televisiosarja)|Chuck]]*.

## Nuoruus
Matt Bomer syntyi Springissä, Texasissa Sissi ja John Bomerin lapsena. Bomer kävi *Klein High School* -koulua. Uransa alkuaikoina Bomer näytteli Houstonin Alley-teatterissa.

Vuonna 2001 Bomer valmistui Carnegie Mellon -yliopistosta Pittsburghista, Pennsylvaniasta pääaineenaan taiteet.

## Ura
Valmistuttuaan Carnegie Mellon -yliopiston draamakoulusta vuonna 2000 Bomer muutti New Yorkiin ja työskenteli teatterissa, kunnes hänet valittiin näyttelemään Ian Kiplingia televisiosarjaan *[[All My Children]]*. Vuosina 2001–2003 Bomer esitti Ben Readea saippuasarjassa *[[Guiding Light]]*.

Vuodesta 2003 vuoteen 2004 Bomer esitti Lucia, Trun (Eliza Dushku) ihastusta sarjassa *[[Pelastaja (televisiosarja)|Pelastaja]]*.

Bomer esiintyi televisiosarjassa *North Shore* (2004–2005) sekä  elokuvassa *[[Flightplan]]* (2005) yhdessä Jodie Fosterin kanssa.

Kauhuelokuvassa *[[Teksasin moottorisahamurhaaja – pahan alku]]* (2006) Bomer esittää Ericiä, Vietnamin sodan veteraania, joka joutuu veljensä, tämän tyttöystävän ja oman tyttöystävänsä tavoin moottorisahamurhaajaan surmaamaksi. Vuonna 2007 Bomer näytteli lyhytikäisessä televisiosarjassa *[[Traveler]]* sekä toiminta-komediasarjassa *[[Chuck (televisiosarja)|Chuck]]* vuoteen 2009 saakka.

23. lokakuuta 2009 alkoi Bomerin tähdittämä sarja *[[Kovat kaulassa]]*, joka kertoo fiktiivisestä Neal Caffrey -nimisestä huijarista.

## Yksityiselämä
Bomer on läheinen high school -luokkatoveriensa Lee Pacen ja Lynn Collinsin kanssa.

Vuonna 2010 Bomer totesi *Details*-lehden kysymykseen seksuaalisesta identiteetistään: ”En välitä siitä ollenkaan. Olen täysin onnellinen ja tyytyväinen henkilökohtaiseen elämääni.” Hän myös kieltäytyi kommentoimasta aihetta enempää sanoen: ”Harteillani on televisioyhtiö ja televisiosarja”, viitaten sarjaan *[[Kovat kaulassa]]*.

18. maaliskuuta 2011 Bomer kertoi *Today*-ohjelmassa olevansa kolmen lapsen isä. Bomerin pojat ovat nimiltään Kit, Walker ja Henry.

Matt Bomerin kuultiin kiittävän aviomiestään Simon Hallsia Steve Chase Humanitarian Awards -gaalassa helmikuussa 2012. Heidän kolme poikaansa ovat sijaissynnyttäjältä.

Huhtikuussa 2014 Bomer kertoi olleensa avioliitossa miehensä kanssa vuodesta 2011 lähtien.

Bomerin huhuttiin esittävän miespääosaa *[[Fifty Shades of Grey]]* -romaanien filmatisoinnissa. Kirjailija Bret Easton Ellis kommentoi huhuja Twitter-päivityksessään sanoen, ettei Bomer olisi uskottava pääosan esittäjäksi homoseksuaalisuutensa takia.

## Filmografia

## Lähteet

## Aiheesta muualla

* 
*
Masaaki Kaneko

**Masaaki Kaneko** (, s. 8. heinäkuuta 1940 Tochigin prefektuuri) on japanilainen entinen vapaapainija, olympiavoittaja, maailmanmestari ja Aasian kisojen voittaja.

63 kilogramman painoluokassa paininut Kaneko voitti painijanurallaan vapaapainissa olympiakultaa Méxicossa 1968, kaksi MM-kultaa ja Aasian kisojen kultamitalin.

Vuonna 2009 Kaneko nimettiin kansainväliseen painin hall of fameen.

## Lähteet
* Profiili foldeak.com:in painitietokannassa 
* Profiili FILA:n sivustolla 
* Masaaki Kaneko Biography and Olympic Results  Sports Reference LLC. 

### Viitteet
Hiekkalinna

**Hiekkalinna** on hiekasta ja vedestä yleensä hiekkarannalle rakennettu hiekkaveistos, joka on nimensä mukaisesti linnan muotoinen. Hiekkalinnoja rakennetaan usein huvin tai taiteen vuoksi, mutta niiden rakentamisessa voidaan myös kilpailla.

## Rakentaminen

Hiekkalinnan rakentaminen hiekkarannalla aloitetaan keräämällä vettä ja kosteuttamalla sillä hiekka, jotta siitä tulee kiinteää. Sitten hiekka voidaan laittaa tiiviisti ämpäreihin, joista se kumotaan rannalle torneiksi. Seiniin tehdään ovia ja ikkunoita lapiolla, ja linnan ympärille voidaan kaivaa vallihauta. Lopuksi linna voidaan koristella esimerkiksi kivin ja kankain.

## Hiekan rakenne ja koossapysyminen

Hiekkalinna pysyy koossa, koska vesi muodostaa hiekanjyvien välille pieniä siltoja ja veden pintajännitys pitää hiekanjyvät yhdessä. Kun veden määrä ylittää 1 % hiekan määrästä, vesi alkaa kerääntyä yhteen, minkä seurauksena hiekka ei enää merkittävästi kiinteydy. Kun veden määrä ylittää 10 %, hiekka voi alkaa valua. Veden osuus voi olla väliltä 1–20%, jotta hiekka pysyy koossa . Hiekan ja veden ihanteellinen suhde on 8:1.

## Kilpailuja ja näyttelyitä

Lappeenrannassa rakennetaan vuosittain Lappeenrannan Hiekkalinna, joka on Pohjolan kookkain lajissaan. Sitä ei kuitenkaan tehdä pelkästään hiekasta ja vedestä, vaan linnaa lujitetaan erityisellä liima-aineella. Australian Frankstonissa järjestetään vuosittainen hiekkaveistosnäyttely. Floridan Fort Myers Beachissa järjestetään vuosittainen hiekkaveistosten maailmanmestaruuskilpailu.

## Lähteet

## Aiheesta muualla

*
Daniel De Leon

**Daniel De Leon** (1852–1914) oli yhdysvaltalainen sosialisti, toimittaja, poliitikko, marxilainen teoreetikko ja ammattiliitto-organisaattori. Häntä pidetään vallankumouksellisen teollisuusunionismin isänä ja hän oli Amerikan sosialistisen työväenpuolueen johtohahmo vuodesta 1890 kuolemaansa saakka. Hän myös toimitti puolueen virallista äänenkannattajaa *The Peoplea*.

De Leon loi vallankumouksellisen teollisuusunionismin yhdistämällä syndikalismin marxismiin.

## Lähteet
Kaunasin rautatieasema

**Kaunasin rautatieasema** () on Liettuan toiseksi suurimman kaupungin Kaunasin rautatieasema. Asema sijaitsee Kaunasin kantakaupungissa, noin 2 kilometriä ydinkeskustasta kaakkoon. Asema on Liettuan rautateiden (Lietuvos Geležinkeliai) tärkeimpiä asemia. Kaunas on myös valmisteltavana olevan, Baltian maita mahdollisesti 2020-luvun loppulla tai 2030-luvun alussa Varsovaan yhdistävän eurooppalaisen Rail Baltica -ratahankkeen suurin asema Liettuassa. 

## Historiaa
 
Rautatien saapuminen ja aseman rakentaminen Kaunasiin oli seurausta Venäjän tsaarihallinnon vuoden 1851 helmikuussa tekemästä päätöksestä Pietarin–Varsovan rautatien rakentamiseksi. Latviasta Kaliningradin alueelle ulottuvan Daugavpils–Vilna–Kaunas–Virbalis-linjan rakentaminen käynnistyi vuonna 1858. Ensimmäinen juna Kaunasista lähti 1861 ja Kaunasin asema vihittiin 1862. 

## Tärkeimmät junareitit

* Länteen Kaliningradiin (Venäjä).
* Länteen vievän radan Kazlu Rūda -risteysasemalta voi kääntyä etelälounaaseen Marijampolėen, ja jatkaa kohti Puolan Varsovaa. Nykyisin jatkoyhteys edellyttää veturin ja vaunujen telien vaihtoa esimerkiksi Šeštokaissa (raideleveys muuttuu Keski-Eurooppaan mentäessä).
* Itään kohti Vilnaa. Vilnan junien ohella rataa käyttävät muun muassa Venäjän rautateiden Kaliningradin pikajunat Moskovasta Valko-Venäjän Minskin kautta. Kaliningradiin liikennöidään samaa rataa pitkin myös muualta Venäjältä.
* Hieman koilliseen Jonavaan, josta edelleen pohjoisluoteeseen mm. Šiauliaihin.

## Liityntäliikenne

Kansallisia ja kansainvälisiä bussireittejä liikennöidään Kaunasin linja-autoasemalta, joka sijaitsee noin 400 metriä rautatieasemalta luoteeseen. Kaupungin koillispuolella on myös kansainvälinen Kaunasin lentoasema.

## Lähteet

## Aiheesta muualla
* Liettuan rautateiden reittihaku  (litrail.lt)
* Aikatauluhaku Kaunas: lähtevät/saapuvat junat  (poezda.net)
* Baltian  rataverkon kartta 
* Liettuan rataverkon kartta  (railwayz.info) 
* Valokuvia Kaunasin aseman historiasta ja lähistöltä  (railwayz.info)
Kylfingit

**Kylfingit** (muinaisnorjaksi *Kylfingar*; unkariksi *Kölpények*; muinaisvenäjäksi Колбяги, *Kolbiagi*; Bysantin kreikaksi Κουλπίγγοι, *Koulpingoi*; arabiaksi *al-Kilabiyya*) olivat viikinkiaikainen kansa, joka eli Lapissa, Venäjällä ja Bysantissa arviolta 800-luvun loppupuolelta 1100-luvun alkupuolelle. Tutkijat ovat erimielisiä siitä, olivatko kylfingit itämerensuomalaisia vai skandinaaveja. Heidän maantieteellinen alkuperänsä ei ole myöskään selvillä.

Kylfingit mainitaan muun muassa muinaisnorjankielisissä riimukivikirjoituksissa ja saagoissa, joista tunnetuin lienee Egillin, Kalju-Grimrinpojan saaga, sekä runoissa kuten Thorbjorn Hornklofin runossa *[[Haraldskvæði]]*, kuten myös Bysantin arkistoissa sekä venäläisissä lähteissä. Saagojen mukaan kylfingit vastustivat Norjan yhtenäistämistä Harald Kaunotukan hallintaan sekä osallistuivat Norjan varhaishistorian kannalta merkittävään Hafrsfjordin taisteluun. Harald Kaunotukan voitettua taistelun kylfingien kerrotaan hävittäneen Finnmarkia sekä muuta Pohjois-Norjaa sekä taistelleen Haraldin miehiä, kuten Thorolf Kveldulfssonia vastaan.
## Lähteet
* 
* 
### Viitteet
Merthyr Tydfil

**Merthyr Tydfil** on yksi Walesin hallintoalueista (, ). Se sijaitsee maan eteläosassa Cardiffin pohjoispuolella historiallisen Glamorganin kreivikunnan alueella. Siellä on arviolta 59&nbsp;324 asukasta (vuonna 2015) ja sen pinta-ala on 111,39 neliökilometriä.

Merthyr Tydfilin alueen samanniminen pääkaupunki on legendan mukaan saanut nimensä Pyhältä Tydfililtä. Tydfil oli Brycheiniogin muinaiskuningaskuntaa hallineen kuningas Brychanin tytär. Pakanat tappoivat Tydfilin Merthyrissä noin vuonna 480, ja paikkaa ruvettiin kutsumaan myöhemmin Merthyr Tydfiliksi hänen muistoaan kunnioittaen. 

## Kuvia

Tiedosto:Merthyr Tydfil railway station in 2009.jpg|Merthyr Tydfilin rautatieasema
Tiedosto:Hen Neuadd y Dref Merthyr.jpg|Kaupungintalo
Tiedosto:DV405 no.172 Merthyr Tydfil.png|Kaupungin teollisuutta 1800-luvulla, Alphonse Dousseaun piirros


## Lähteet

## Aiheesta muualla

*Hallintoalueen internetsivut
Beneath

**Beneath**, on Amoralin syksyllä 2011 julkaistu albumi. Se nousi Suomen virallisen listan sijalle 30.

## Taustatietoa
Levy sisältää yhtyeen metallisempaa antia. Uuden vuosisadan classic rockia soittava helsinkiläinen yhtye on julkaissut kaksi näytettä syksyllä ilmestyvältä "Beneath"-albumiltaan. Siinä missä toukokuussa ilmestynyt "Same Difference" -single oli vahvasti hard rockiin kallellaan, "(Won't Go) Home" on riffipainotteinen sekä lähes kokonaan ärinävokaaleilla laulettu ja se edustaa albumin metallisempaa antia.

"*(Won't Go) Home on raskas ja tekninen pläjäys kaikilta osin*", yhtyeen laulaja Ari Koivunen kertoo. "*Myös Masin* (Hukari, kitara)* soolo intialaisine vivahteineen on yksi suosikeistani. Laulujen puolesta kappale oli itselleni levyn vaikein, sillä jo pari viikoa studiossa lauleskelleena ääneni alkoi olla jo aika lopuillaan. Purkitin vokaalit keskenäni aamuyöstä, ja olen lopputulokseen oikein tyytyväinen.*"

"(Won't Go) Home" oli kuunneltavissa *Imperiumi.net*-sivustolla viikon ajan, 3.-10.8. 

## Kappaleet
# 
# 
# 
# 
# 
# 
# 
# 
# 
# 
# 
# 

## Arvostelut
* Imperiumi.net: 
* Soundi: 

## Lähteet

## Aiheesta muualla
* 
*
Avance (kuunari)

**Avance** oli suomalainen kaksimastoinen kuunari, joka haaksirikkoutui myrskyssä Perämerellä vuonna 1845.

## Alkuvaiheet
*Avance* rakennettiin vuonna 1852 Oulussa laivavarvilla. Laiva oli kolmimastoinen tasasaumainen puukuunari, jonka kantokyky oli 69 lästiä. Aluksessa ei koskaan käytetty konevoimaa. *Avance* teki matkoja mm. vuonna 1844 Pietariin ja Kööpenhaminaan. Laivan pääomistaja oli Carl E. Junnelius. Kuunarin toinen omistaja oli O. M. Riman, joka myi osuutensa Abraham Jernbergille vuonna 1844. Laivan kapteeneina toimivat C. E. Junnelius (1843-1844) ja Johon J. Ljögreen (1844-1845).

## Onnettomuus
*Avance* lähti syyskuussa 1845 matkalleen Oulusta kohti Pohjanmerta kapteeni Johon J. Ljögreenin johtamana. Aluksesta ei ole löydetty muuta merkintää kuin sen haaksirikko. Avance hylättiin 1845 Biscayanlahdella, miehistö pelastui.

## Lähteet
Valko-Venäjä olympialaisissa

**[[Valko-Venäjä]]** osallistui olympialaisiin itsenäisenä valtiona ensimmäisen kerran Lillehammerissa 1994. Sitä ennen valkovenäläisurheilijat edustivat Neuvostoliittoa ja vuonna 1992 IVY-maiden ja Georgian yhdistynyttä joukkuetta.  

Valko-Venäjän menestyksekkäimmät urheilumuodot olympialaisissa ovat kesäkisoissa yleisurheilu ja talvikisoissa ampumahiihto ja freestylehiihto. Ensimmäiset mitalinsa se sai Lillehammerissa 1994, jossa Svetlana Paramygina sai hopeaa ampumahiihdon naisten pikakilpailussa ja Igor Železovski miesten 1&nbsp;000 metrin pikaluistelussa. Ensimmäisen kultamitalinsa maa sai Atlantassa 1996, kun Jekaterina Karsten voitti naisten yksikkösoudun. Maan menestynein pelkästään Valko-Venäjää edustanut olympiaurheilija on kultamitalien määrällä mitattuna ampumahiihtäjä Darja Domratšava, joka on voittanut kolme olympiakultaa. Menestynein valkovenäläisurheilija on voimistelija Vitali Štšerbo, joka voitti kuusi olympiakultaa yhdistyneen joukkueen edustajana Barcelonassa 1992.

## Mitalit lajeittain

### Kesäolympialaiset

### Talviolympialaiset

## Mitalit olympialaisittain

### Kesäolympialaiset

### Talviolympialaiset

## Olympiamitalistit
### Kesäolympialaiset

### Talviolympialaiset

## Lähteet
Namibian vaakuna

**Namibian vaakuna** on Namibian kansallistunnus lipun, moton ja kansallislaulun ohella.

Vaakunan kilpeen on kuvattu maan lippu. Kilven yläpuolella on kiljumerikotka. Kilpeä kannattelee kaksi keihäsantilooppia, jotka symboloivat rohkeutta, eleganssia ja ylpeyttä. Kilven alapuolella on maan kansalliskasvi, ikilehti, joka symboloi selviytymistä ja kansallista rohkeutta. Vaakunan alla on maan motto ”Unity, Liberty, Justice” (”yhtenäisyys, vapaus, oikeus”).

## Lähteet
Yōjirō Uetake

**Yōjirō Uetake** (, s. 12. tammikuuta 1943 Tatebayashi, Gunman prefektuuri) on japanilainen entinen vapaapainija ja olympiavoittaja.

57 kilogramman painoluokassa paininut Uetake voitti painijanurallaan vapaapainissa olympiakultaa Tokiossa 1964 ja Méxicossa 1968.

Vuonna 2005 Uetake nimettiin kansainväliseen painin hall of fameen.

## Lähteet
* Profiili foldeak.com:in painitietokannassa 
* Profiili FILA:n sivustolla 
* Yojiro Uetake Biography and Olympic Results  Sports Reference LLC. 
* Profiili  

### Viitteet
Torfaen

**Torfaen County Borough** () on yksi Walesin hallintoalueista. Se sijaitsee maan kaakkoisosassa Monmouthshiren historiallisen kreivikunnan alueella ja sen pääkaupunki on Pontypool. Hallintoalueella on arviolta 91&nbsp;836 asukasta (vuonna 2015) ja sen pinta-ala on 125,64 neliökilometriä.

## Kuvia

Tiedosto:Monmouthshire and Brecon Canal in Pontypool (9207).jpg|Afon Lwyd Pontypoolissa
Tiedosto:Blaenafon Ironworks -two furnaces-24May2008.jpg|Blaenafonin rautaruukki
Tiedosto:Cwmbran station geograph-3859536-by-Ben-Brooksbank.jpg|Cwmbranin rautatieasema


## Lähteet

## Aiheesta muualla

*Hallintoalueen internetsivut
Vale of Glamorgan

**Vale of Glamorgan County Borough** () on yksi Walesin hallintoalueista. Se sijaitsee maan eteläosassa Bristolin kanaalin rannalla Cardiffin lounaispuolella ja sen pääkaupunki on Barry. Hallintoalueella on arviolta 127&nbsp;592 asukasta (vuonna 2015) ja sen pinta-ala on 330,95 neliökilometriä.

Vale of Glamorganin rannikko on hyvin kallioista, muuten alue on tyypillisen walesilaisen näköistä. Alueella on paljon maataloutta. Vale of Glamorganissa vierailee vuosittain paljon turisteja. Suosituimmat turistikohteet Vale of Glamorganissa ovat esimerkiksi Barry Islandin huvipuisto, Vale of Glamorganin rautatie, St Donat’sin linna, Cosmesto Lakesin luonnonpuisto ja Comestonin keskiaikainen kylä. Alueella sijaitsee yksityinen kansainvälinen sisäoppilaitos Atlantic College.

## Kuvia

Tiedosto:Penarth seafront 2.JPG|Penarthin rantakatua
Tiedosto:Llantwit major beach (7961684082).jpg|Rantakallioita Llantwit Majorissa
Tiedosto:Dunraven Bay (7961915654).jpg|Dunraveninlahti


## Lähteet

## Aiheesta muualla
Bridgend (county borough)

**Bridgend County Borough** () on yksi Walesin hallintoalueista. Se sijaitsee maan eteläosassa Bristolin kanaalin rannikolla Cardiffin länsi- ja Swansean itäpuolella. Sen pääkaupunkina toimii Bridgend. Hallintoalueella on arviolta 142&nbsp;092 asukasta (vuonna 2015) ja sen pinta-ala on 250,75 neliökilometriä. 

## Kuvia

Tiedosto:Maesteg railway station MMB 03 150208.jpg|Maestegin rautatieasema
Tiedosto:Bryngarw Country Park, Wet woodland 4.jpg|Metsää Bryngarw Country Parkissa
Tiedosto:Porthcawl beach (7961777470).jpg|Rantaa Porthcawlissa


## Lähteet

## Aiheesta muualla

*Hallintoalueen internetsivut
Ricky Williams

**Errick Lynne ”Ricky” Williams, Jr.** (s. 21. toukokuuta 1977) on yhdysvaltalainen entinen amerikkalaisen jalkapallon pelaaja, pelipaikaltaan keskushyökkääjä. New Orleans Saints varasi hänet ensimmäisen kierroksen viidentenä valintana vuoden 1999 NFL:n varaustilaisuudessa. Yliopistourallaan Williams pelasi Texasin yliopistossa, jossa hänet valittiin vuosina 1997–1998 All-American-joukkueeseen ja voitti vuonna 1998 yliopistotason parhaalle pelaajalle myönnettävän Heisman Trophyn. Ammattilaisurallaan hän edusti Baltimore Ravensa, Miami Dolphinsia ja CFL-joukkue Toronto Argonautsia.

Williams ilmoitti helmikuussa 2012 lopettavansa jalkapallouransa.

## Lähteet
Vesihiihto kesäolympialaisissa 1972

**[[Vesihiihto]]** järjestettiin näytöslajina **[[kesäolympialaiset 1972|vuoden 1972 kesäolympialaisissa]]** 1. – 2. syyskuuta. Mukana oli 35 osanottajaa 20 maasta. Tapahtumia oli kuusi: kolme miehille ja kolme naisille. Tämä oli ensimmäinen ja toistaiseksi ainoa kerta, kun laji on ollut mukana olympialaisten ohjelmassa.

## Tulokset
### Miehet

### Naiset

## Lähteet
*Olympic Report Munich 1972: Volume 3 The competitions, sivut 526–527
Caerphilly (county borough)

**Caerphilly County Borough** () on yksi Walesin hallintoalueista. Se sijaitsee maan eteläosassa Cardiffin pohjoispuolella ja sen hallinnollisena keskuksena toimii Hengoed. Hallintoalueella on arviolta 180&nbsp;164 asukasta (vuonna 2015) ja sen pinta-ala on 277,45 neliökilometriä. 

Alue tunnetaan Caerphilly-juustosta, jota tehdään Caerphillyn kaupungissa ja sen lähialueilla.

1900-luvun alussa alueella oli vielä 40 hiilikaivosta.

## Kuvia

Tiedosto:St Luke's Church, Abercarn 062.JPG|Pyhän Luukkaan kirkko Abercarnissa
Tiedosto:Our Lady of Peace Church, Newbridge and attached presbytery.JPG|Kirkko Newbridgessä
Tiedosto:22.03.12 Rhymney 150.240 (7007007947).jpg|Rhymneyn rautatieasema


## Lähteet

## Aiheesta muualla

*Hallintoalueen internetsivut
Roseneath (Wellington)

**Roseneath** on vuonna 1888 perustettu esikaupunki Wellingtonissa, Uudessa-Seelannissa. Alueen kaavoituksen laati alun perin maanmittaaja ja insinööri Edward Beere maan omistaneen yksityisen syndikaatin puolesta. Myöhemmin myös maanmittaaja ja insinööri Thomas Ward osallistui kaavoituksen laatimiseen.

## Roseneath School
Lähiössä toimii **Roseneath School** -niminen peruskoulu, jossa on luokat 1-8. Vuonna 2010 koulussa oli 121 oppilasta, joista 87 % kuului eurooppalaisperäiseen väestöön, 11 % oli maoreja ja 2 % etniseltä alkuperältään Tyynenmeren saarilta. Koulu kuuluu Uuden Seelannin ylimpään kouludesiiliin, mikä tarkoittaa, että koulun oppilaat ovat keskimääräistä hyvätuloisemmista perheistä.

## Lähteet
Roseneath

**Roseneath** voi tarkoittaa jotakin seuraavista paikoista:

*Roseneath, Australian Victorian osavaltiossa
*Roseneath, Australian Queenslandin osavaltiossa
*Roseneath, Kanadassa
*Roseneath, Wellingtonin lähiö Uudessa-Seelannissa
*Roseneath, Dunedinin lähiö Uudessa-Seelannissa